OpenLLM-France/wikimedia huggingface dataset:
# Ameslariak

Ameslariak taldea Bergaran sortu zen, Gipuzkoan, 1967. urtean. Jose Luis Mendia, Ramon Arbizu, Justo Idigoras, Javier Arbizu eta Iñaki Arriaran ziren taldeko abeslariak. Herrietako jaietan, dantzalekuetan eta antzeztokietan aritu ziren emanaldiak egiten.

## Taldea

Garai hartako abeslari askok bezala, herri kultura suspertzeko orduan kantuak zeregin garrantzitsua jokatu behar zuela iritzita ekin zioten Ameslariak taldekoek kantatzeari. "Kantaria bera ere herria da. Herriak sortua. Haren kantuak, beraz, herriaren espresio izan behar dute. Abeslariak herriaren poza, maitasuna, herriaren haserrea eta ezinegona ditu kantagai. Eta herriak atzera jasotzen ditu kantarien doinu eta letrak, bere eginez", adierazi zioten Joxemari Iriondo kazetariari.
1968an Eibarren (Gipuzkoa) Radio Juventud irratiak antolatutako lehiaketa batera aurkeztu ziren, Primer Premio de Interpretes de la Cancion en Euskara lehiaketara, eta bigarren saria eskuratu zuten taldeen atalean, Oskarbiren atzetik. Hurrengo urtean berriz aurkeztu ziren, eta atzera bigarren geratu ziren, Azpeitiko Unai taldearen ondoren. 1969. urtea bitartean ehundik gora emanaldi eskaini zituzten. Urte horretan bi EP grabatu zituen boskoteak, Cinsa argitaldariaren eskutik. Lehenengoan, Zarauzko Naia orkestrak lagunduta, atzerriko pop taldeen doinuak grabatu zituzten, horien artean Espainiako Los Brincosen "Berriro hasi", Madagaskarko Les Surfs taldearen "Baby nerea" -jatorrizkoa, berriz, Ronettes soul taldearen Be my baby zen- eta Los Marchelos Ferialen "Arren jauna". "Bihotz, anima eta bizitza" herri kantuak osatzen zuen disko txiki hura.
Bigarren singlerako, Xabier Idigoras sartu zen taldean, Javier Arbizu ordezkatzeko, eta bi kantu propio grabatu zituzten: "Biafra", Nigerian 1967an independentzia aldarrikatu zuen eskualdeari buruzkoa, eta "Martin Luther-i kanta". Munduko gertakizunak eta arazo politiko-sozialak jorratzeko euskal kantagintza berriaren joerarekin bat egin zuen Ameslariak taldeak. Bi kantuen hitzak J.A. Letamendiak idatzi zituen. Beste bi abestiak atzerriko kantu ezagunen moldaketak ziren: Danimarkako Nina & Frederick bikotearen "Bidean galduak" eta "Go marchinin'" Ingalaterrako herri kantua (jatorrizko izenburu osoa, When the saints go marchinin').

## Diskoak

* 1969: Arren Jauna, Berriro Hasi, Baby Nerea eta Bihotz, Anima, Bizitza. 45 rpm, CINSA, Bilbo.
* 1969: Martin Luther-i kanta, Go Marchinin, Biafra eta O gu hemen. 45 rpm, CINSA, Bilbo.

## Erreferentziak

* Edukiaren zati bat «Ameslariak» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Taldearen lehen diska.
* Datuak: Q12253344
# Amesti (Kalifornia)

Amesti Ameriketako Estatu Batuetako erroldak esleitutako leku bat da. Santa Cruz konderrian dago, Kalifornia estatuan. 2.637 biztanle ditu, 7,913877 kilometro koadroko azaleran banatuta.

## Ikus, gainera

* Santa Cruz konderria

## Kanpo estekak

* Datuak: Q3301177
# Ameskoagoiena

Ameskoagoiena Nafarroako ibarra da, Lizarrako merindadean. Mugak: iparraldean, Urbasa mendilerroa; ekialdean, Ameskoabarrena; mendebaldean, Araba; eta hegoaldean, Lokiz mendilerroa. Udalerriak: Eulate (445 biztanle), Aranaratxe (110 biztanle) eta Larragoa (217 biztanle). Urederra ibaia igarotzen da bertatik. Udalerri hauetako ekonomia-jarduera nekazaritzan eta abeltzaintzan oinarritzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12253345
# Ametista do Sul

Ametista do Sul Brasilgo udalerri bat da, Rio Grande do Sul estatuan kokatua. 7.650 biztanle ditu 93,49 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q33945
* Multimedia: Ametista do Sul / Q33945
# Amesville (Ohio)

Amesville Ohioko herri bat da. Athens konderrian kokatua dago. 2010ean 154 biztanle zituen, 0,57 kilometro koadrotan banatuta.

## Ikus, gainera

* Athens konderria

## Kanpo estekak

* Datuak: Q2496848
* Multimedia: Amesville, Ohio / Q2496848
# Amesita

Amesita silikato motako minerala da eta serpentine subtaldearen kidea da.

## Ezaugarriak

Amesita silikato mineralaren formula kimikoa hau da: ${\ce {Mg2Al(AlSiO5)(OH)4}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Amesite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q932260
* Multimedia: Amesite / Q932260
# Ameskoa ibarrak

Ameskoa ibarrak Nafarroa Garaiko mendebaldean dagoen eskualdea da. Bere barnean hainbat herri daude, gehienak Ameskoabarrena udalerriaren parte direnak.
Ameskoa ibarrek Urbasako lurretako zati bat dute, eta hantxe dago Urederraren jaiotza.

## Herriak

* Larragoa
* Eulate
* Aranaratxe
* San Martin
* Barindano
* Bakedano
* Zudairi
* Gollano
* Artatza
* Urra

## Erreferentziak

* ↑ Euskaltzaindiaren 155. araua: «Nafarroako udal izendegia».

## Kanpo estekak

* Ameskoa ibarren webgunea.
* Datuak: Q12253343
# Ali (filma)

Ali 2001eko Michael Mann estatubatuar zinema zuzendari, ekoizle eta gidoigileak zuzendu, ekoitzi eta itdazitako kirol biografia film bat da. Muhammad Ali boxeolariaren bizitzan oinarritua dago. Will Smith, Jamie Foxx, Jon Voight, Mario Van Peebles, Ron Silver, Jeffrey Wright, Mykelti Williamson eta James Toney aktoreek antzeztu zuten.
Gizonezko aktore onenaren Oscar Saria (Will Smith) eta Gizonezko bigarren aktore onenaren Oscar Sariaren (Jon Voight) izendapenak jaso zituen.

## Argumentua

Oharra: Atal honek istorio osoa edo amaiera argitzen du.
Muhammad Ali (Will Smith) boxeolariak kemen, sasoi fisiko bikain, oldarkeri eta adimenaren bidez estatubatuar askoren bizitzak betiko aldatu zituen. Bere borrokaldiak boxeolekuetan nahiz kanpokoan topatu zituen gizarteko oztopoen aurka izan ziren, horrek bizitzako gazi-gozoak ezagutaraztea suposatu zion. Belinda emaztea (Nona Gaye); Angelo Dundee entrenatzailea (Ron Silver); Brew Brown aholkularia (Jamie Foxx); Howard Bingham argazkilaria eta biografoa Jeffrey Wright; eta Fernie Pacheco medikua (Paul Rodriguez), denak ere boxeolari ospetsuaren inguruko pertsona garrantzitsuak. Guzti honek Ali AEBetako Historia Garaikideko pertsonaia estimatuenen artean sailkatuarazi du. Txapelduna, liderra eta hedabideetako ohiko pertsonai nabarmena. Alik beste inork baino karisma handiagoa bereganatu zuen.

## Aktoreak

* Will Smith: Cassius Clay, Jr. / Cassius X / Muhammad Ali
* Jamie Foxx: Drew Bundini Brown
* Jon Voight: Howard Cosell
* Mario Van Peebles: Malcolm X
* Ron Silver: Angelo Dundee
* Jeffrey Wright: Howard Bingham
* Mykelti Williamson: Don King
* James Toney: Joe Frazier
* Jada Pinkett Smith: Sonji Roi
* Nona Gaye: Belinda Boyd / Khalilah Ali
* Michael Michele: Veronica Porché
* Joe Morton: Chauncey Eskridge
* Paul Rodriguez: Ferdie Pacheco doktorea
* Bruce McGill: Bradley
* Barry Shabaka Henley: Herbert Muhammad
* Giancarlo Esposito: Cassius Clay, Sr.
* Laurence Mason: Luis Sarria
* LeVar Burton: Martin Luther King, Jr.
* Albert Hall: Elijah Muhammad
* David Cubitt: Robert Lipsyte
* Michael Bentt: Sonny Liston
* Charles Shufford: George Foreman
* Robert Sale: Jerry Quarry
* Candy Ann Brown: Odessa Clay
* David Haines: Rudy Clay / Rahman Ali
* Leon Robinson: Joe Anaia
* Ted Levine: Joe Smiley
* David Elliott: Sam Cooke
* Truth Hurts (kredituetan Shari Watson): Abeslaria
* Malick Bowens: Joseph Mobutu
* Zaa Nkweta: Foremanen aurkako borrokaldiaren aurkezlea
* Brandon T. Jackson: Club Goer (krediturik gabe)
* Victoria Dillard: Betty Shabazz (Malcolm Xaren emaztea)

## Kanpo estekak

* Ali filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q913545
# Ali-Shir Nava'i

'Ali-Shir Nava'i edo Nizām-al-Din ʿAli-Shir Herawī (persieraz: نظام‌الدین علی‌شیر نوایی‎; Herat, 1441eko otsailaren 9a – Herat, 1501eko urtarrilaren 3a) poeta, idazle, politikari, linguista, Hanafi Maturidi mistiko eta margolari timurtarra zen, txagataizko literaturaren ordezkari nagusia.

## Erreferentziak

* ↑ The Oxford history of historical writing. Volume 2, 400-1400. 2012 ISBN 978-0-19-923642-8. PMC 819816821. (Noiz kontsultatua: 2022-07-11).
* ↑ Nava'i, Ali-Shir (1996). Nasa'em al-mahabba men shama'em al-fotowwa. Turkish Language Association. p. 392.
* ↑ Gudrun., Allen, Roger. Kramer,. (2011). The encyclopaedia of Islam : three. Brill ISBN 978-90-04-20353-2. PMC 957309137. (Noiz kontsultatua: 2022-07-11).
* ↑ (Ingelesez) Subtelny, Maria E.. (2011-02-01). ʿAlī Shīr Navāʾī. Brill (Noiz kontsultatua: 2022-07-11).
* ↑ Robert McHenry, ed. (1993). "Navā'ī, (Mir) 'Alī Shīr". Encyclopædia Britannica. Vol. 8 (15th ed.). Chicago: Encyclopædia Britannica, Inc. p. 563.

## Kanpo estekak

* Datuak: Q503340
* Multimedia: Ali-Shir Nava'i / Q503340
# Ali Abdullah Saleh

Ali Abdullah Saleh (arabieraz: علي عبدالله صالح عفاش‎, ʿAlī ʿAbdullāh Ṣāliḥ; Bait el-Ahmar, 1947ko martxoaren 21a - Sanaa, 2017ko abenduaren 4a) Ipar Yemengo presidentea izan zen 1978tik 1990era eta Yemengo lehen presidentea izan zen 1990etik 2012ra.
* Datuak: Q483672
* Multimedia: Ali Abdullah Saleh / Q483672
# Ali Ahmed Salem

Ali Ahmed Salem (1973ko martxoaren 30a) arkularia da. Qatar ordezkatu zuen 2008ko Udako Olinpiar Jokoetan.

## Erreferentziak

* ↑ Ali Salem
* ↑ Ali SALEM

## Kanpo estekak

* Datuak: Q4724574
# Ali Akbar Khan

Ali Akbar Khan (bengaleraz: আলী আকবর খাঁ; izengoitia: Khansahib edo Ustad; Comilla, Ekialdeko Bengala, 1922ko apirilaren 14a - San Anselmo, Kalifornia, 2009ko ekainaren 18a) bengaliar musikagilea izan zen. Musikagilea ez ezik, sarod musika tresnaren interprete eta irakaslea izan zen. Indiako iparraldeko musika jotzeko erabiltzen den harizko tresna da saroda, eta Khanek Estatu Batuetan ezagutarazi zuen. Jendaurreko lehen ekitaldia hamahiru urte zituela egin zuen Allahabaden. 1955ean, Estatu Batuetara joan zen New Yorkeko Arte Modernoaren Museoan ekitaldi bat ematera. Estatu Batuetako telebistan agertu zen lehen artista hindua izan zen, eta mendebaldeko merkatuan Indiako musikaren disko bat argitaratu zuen lehena. Kalkutako Musika Eskola sortu zuen 1956an, eta, handik bi urtera, Ali Akbar eskola ezarri zuen Kalifornian. Suitzan ere ireki zuen beste bat. Hauek dira bere lanik aipagarrienak: Journey (1990), Garden of dreams (1993), Legacy (1997) eta Passing on the tradition (1998).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Ali Akbar College of Music
* Datuak: Q468356
* Multimedia: Ali Akbar Khan / Q468356
# Ali Baba et les Quarante Voleurs

Ali Baba et les Quarante Voleurs Ferdinand Zeccak 1902an egindako film mutu bat da. Pathé ekoiztu zuen. Mila gau eta bat gehiago ipuin sorta famatuan agertzen den Ali Baba pertsonaian oinarritua dago.

## Kanpo estekak

* Datuak: Q4062213
* Multimedia: Ali Baba et les quarante voleurs (1902 film) / Q4062213
# Andreas Stihl

Andreas Stihl (1896ko azaroaren 10a, Zürich – 1973ko urtarrilaren 14a, Rohrbron, Baden-Württemberg) suitzar jatorriko ingeniari eta asmatzaile bat izan zen. Stihl enpresaren sortzailea izan zen, etxe hau mundu mailan motozerra nahiz landa edo mendi lanetan jarduteko gailu eta lanabesen liderra da.
Stihlek bere enpresa 1926an Alemaniako Stuttgart hiritik hurbil dagoen Cannstatt udalerrian sortu eta kokatu zuen.

## Kanpo estekak

* Stihl enpresaren webgunea (eleanitza)
* Datuak: Q77936
* Multimedia: Andreas Stihl / Q77936
# Andreas Thorkildsen

Andreas Thorkildsen (Kristiansand, Norvegia, 1982ko apirilaren 1a) Norvegiako atleta ohia da, xabalina jaurtiketan espezializatua, 2004ko Atenasko Jokoetan eta 2008ko Pekingo Jokoetan proba honetako txapeldun olinpiko izendatu zena. Azken txapelketa honetan errekor olinpikoa hautsi zuen 90,57 metrorekin eta junior mailako munduko errekorra ere eduki zuen.
Bere bi olinpiar tituluez gain, bi aldiz Europako txapeldun izan zen (Gothenburg 2006 eta Bartzelona 2010), hiru aldiz munduko txapeldunorde (Helsinki 2005, Osaka 2007 eta Daegu 2011) eta behin munduko txapeldun (Berlin 2009). Bere marka pertsonala 91,59m izan zen, Oslon 2006ko ekainaren 2an lortutakoa, eta jaurtiketa horrekin historiako seigarren postua lortu zuen. 2016ko maiatzaren 11n, atletismo profesionaletik erretiratu zela iragarri zuen.

## Emaitzak

| Urtea | Lehiaketa | Lekua | Postua | Marka |
| 2001 | Munduko Atletismo Txapelketa | Edmonton, Kanada | Kanpor. | 68,41 m. |
| 2002 | Europako Atletismo Txapelketa | Munich, Alemania | Kanpor. | 78,36 m. |
| 2003 | Munduko Atletismo Txapelketa | Paris, Frantzia | 11 | 77,75 m. |
| 2004 | Olinpiar Jokoak | Atenas, Grezia | 1 | 86,50 m. |
| 2004 | IAAFeko Munduko Finala | Monako, Monako | 2 | 82,52 m. |
| 2005 | Munduko Atletismo Txapelketa | Helsinki, Finlandia | 2 | 86,18 m. |
| 2005 | IAAFeko Munduko Finala | Monako, Monako | 2 | 89,60 m. |
| 2006 | Europako Atletismo Txapelketa | Göteborg, Suedia | 1 | 88,78 m. |
| 2006 | IAAFeko Munduko Finala | Stuttgart, Alemania | 1 | 89,50 m. |
| 2006 | Munduko Kopa | Atenas, Grezia | 1 | 87,17 m. |
| 2007 | Munduko Atletismo Txapelketa | Osaka, Japonia | 2 | 88,61 m. |
| 2007 | IAAFeko Munduko Finala | Stuttgart, Alemania | 2 | 85,06 m. |
| 2008 | Olinpiar Jokoak | Beijing, Txina | 1 | 90,57 m. |
| 2009 | Munduko Atletismo Txapelketa | Berlin, Alemania | 1 | 89,59 m. |
| 2010 | Europako Atletismo Txapelketa | Bartzelona, Katalunia | 1 | 88,37 m. |
| 2011 | Munduko Atletismo Txapelketa | Daegu, Hego Korea | 2 | 84,78 m. |
| 2012 | Olinpiar Jokoak | Londres, Erresuma Batua | 6 | 82,63 m. |

## Urteroko marka onenak

| Urtea | Marka |
| 1998 | 61,57 |
| 1999 | 72,11 |
| 2000 | 77,48 |
| 2001 | 83,87 |
| 2002 | 83,43 |
| 2003 | 85,72 |
| 2004 | 86,50 |
| 2005 | 89,60 |
| 2006 | 91,59 |
| 2007 | 89,51 |
| 2008 | 90,57 |
| 2009 | 91,28 |
| 2010 | 90,37 |
| 2011 | 90,61 |
| 2012 | 84,72 |
| 2013 | 84,64 |
| 2014 | 80,52 |

## Ohoreak

* Urteko atleta izendatu dute Norvegian 2004, 2005, 2006, 2007 eta 2008. urteetan.

## Erreferentziak

* ↑ https://www.youtube.com/watch?v=eyn21fm2hwE&mode=related&search=%7C&gl=ES. .

## Kanpo estekak

* IAAF profila - Andreas Thorkildsen
* Datuak: Q215789
* Multimedia: Andreas Thorkildsen / Q215789
# Andreea Raducan

Andreea Rãducan (Bârlad, Errumania, 1983ko irailaren 30a) errumaniar gimnasta artistikoa da, 2000. urtean taldekako lehiaketan txapeldun olinpikoa eta 1999 eta 2001. urteen artean munduko txapelduna bost aldiz.

## Kirolari ibilbidea
### 1999

Tianjingo 1999ko Munduko Txapelketan, urrezko domina lortu zuen lurzoru-proban —Simona Amanar herrikidearen eta Svetlana Khorkina errusiarraren aurretik—, zilarra oreka-barran —Ling Jie txinatarraren atzetik eta Ukrainako Olga Raschupkinaren aurretik, eta urrea talde-lehiaketan, Errusiaren eta Ukrainaren aurretik.

### 2000

2000ko Sidneyko Olinpiar Jokoetan urrea eskuratu zuen taldekako finalean eta All Around finalean, Errusia eta Estatu Batuen aurretik, eta zilarra zaldi-jauzian, Elena Zamolodchikova errusiarraren ondoren eta Jekaterina Lobaznyuk errusiarraren aurretik.

### 2001

2001. urtea izan zen kirol-arrakastei zegokienez bere urte handia; izan ere, Munduko Txapelketan, Ganten (Belgika), hiru urrezko domina eskuratu zituen: taldekakoan, oreka-habean eta lurrako ariketan; eta brontzezko bi domina, zaldi-jauzian —Svetlana Khorkina errusiarraren eta Oksana Chusovitina uzbekaren atzetik, eta, bakarkako orokorrean, Svetlana Khorkina (urrea) eta Natalia Ziganshinaren atzetik.

## Filmografia

* 2020: The Golden Girl, dokumentala, HBO Europe.

## Bibliografia

* Andreea Răducan (2012). The Other Side of the Medal (Ingelesez). Wiseman. ISBN 978-6-0693-1883-6.

## Erreferentziak

* ↑ Ficha. .
* ↑ Ficha. .

## Kanpo estekak

* Andreea Rãducan-en webgune ofiziala ((Errumanieraz)), ((Ingelesez))
* Datuak: Q465892
* Multimedia: Andreea Răducan / Q465892
# Andreea Cacovean

Andreea Cacovean (Turda, Errumania, 1978ko irailaren 15a) Errumaniako gimnasta artistikoa da. 1995ean munduko txapelduna izan zen taldekako lehiaketan.

## Kirolari ibilbidea
### 1993

Birminghameko 1993ko Munduko Txapelketan, brontzezko domina eskuratu zuen barra asimetrikoen proban, Shannon Miller (urrea) eta Dominique Dawes (zilarra) estatubatuarren atzetik.

### 1995

1995eko Sabaeko Munduko txapelketan, taldekako urrea irabazi zuen, Txinaren (zilarra) eta Estatu Batuen (brontzea) aurretik. Taldekideak Lavinia Milosovici, Gina Gogean, Simona Amanar, Alexandra Marinescu, Claudia Presacan eta Nadia Hategan izan ziren.

## Erreferentziak

* ↑ Ficha. .

## Kanpo estekak

* Datuak: Q4755710
# Andreea Isărescu

Andreea Isãrescu (Bucarest, Errumania, 1984ko uztailaren 3a) Errumaniako gimnasta artistikoa da, 2000. urtean taldekako lehiaketan txapeldun olinpikoa eta bi aldiz munduko txapelduna taldekako lehiaketan eta banakako lehiaketa orokorrean.

## Kirolari ibilbidea
### 1999

Tianjingo 1999ko Munduko Txapelketan, urrea eskuratu zuen taldekakoan, Errusia eta Ukrainaren aurretik. Taldekideak: Maria Olaru, Andreea Raducan, Simona Amanar, Corina Ungureanu eta Loredana Boboc izan ziren.

### 2000

2000. urteko Sidneyko (Australia) Olinpiar Jokoetan urrezko domina lortu zuen taldekako lehiaketan, Errusia eta Estatu Batuen aurretik.Taldekideak: Simona Amânar, Loredana Boboc, Maria Olaru, Claudia Presacan eta Andreea Rüducan izan ziren.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q887579
# Andreas Zaimis

Andreas Asimakis Zaimis (grezieraz: Ανδρέας Ζαΐμης; Kerpini, Kalavryta, 1791 – Atenas 1840ko maiatzaren 4a) greziar politikari eta askatasunaren aldeko borrokalaria izan zen.
Greziako Independentzia Gerran turkiarren aurka borrokatu zuen talde armatu bateko buruzagia izan zen. 1826tik 1827ra Greziako behin-behineko gobernua zuzendu zuen. Thrasivoulos Zaimis semea eta Alexandros Zaimis biloba Greziako lehen ministroak izan ziren.
* Datuak: Q2365913
* Multimedia: Andreas Zaimis / Q2365913
# Andredena Mariako iturria

Andredena Mariako iturria euskal mitologiaren leku bat da. Bere izenak Amabirjinaren iturria esan nahi du. Oztibarreko Ostabateko basoaren paraje eta iturri baten izena da.
Kondairaren arabera, Amabirjina handik igaro omen zen, eta makurtu zen bere uretatik edateko. Edaterakoan, lurrean bere oin baten oinatza utzi omen zuen, baita bere belaunena ere. Inguruko haitz batean beste zulo bat dago, eta sinesmenen arabera Amabirjinaren zamaria zebilen astoaren ferra batek egin zuen.
Iturria bisitatzera doazen sinisdunek eskuak zein aurpegia bertako haitzeko ezpondatik sortzen den urarekin garbitzeko ohitura dute, baita bertan lorontziak loreekin jartzeko ere. Haitzan ere egurrezko gurutze zein Amabirjinaren irudi zein estanpa txikiak pairatzen dituzte.
Hauetako zenbait egurrezko gurutzei lotuta ile xerloak ikusten dira, buruko gaitzak bertako uren eskerrez sendatutako jendeak utzita.
Andredena Mariako iturri hau antzineko euskal sinesmen jentilak sinesmen kristau berriekin nahasten diren paraje anitzetako bat da.

## Erreferentziak

* ↑ Jose Miguel Barandiaran, obras completas. Egilea, Jose Miguel de Barandiaran. Argitaletxea: Editorial la gran enciclopedia vasca, Bilao 1976.

## Bibliografia

* Jose Miguel Barandiaran, obras completas. Egilea, Jose Miguel de Barandiaran. Argitaletxea: Editorial la gran enciclopedia vasca, Bilao 1976.

## Kanpo estekak

* Datuak: Q12253510
# Andredena Mariaren atea

Andredena Mariaren atea Donibane Garazi baxenabartar hiriburuko harresietako ate bat da.
Atea hegoaldera begira dago. Antzina Uharte Garazi, Arnegi, Luzaide, Orreaga eta Eiheralarrerako bideak irteten ziren hemendik, tartean Nafarroako Donejakue bidea. Hala ere, hiriko zabalgunea eraiki ondoren (Espainia, Uharte, Iturria, Askatasuna eta Zuharpeta kaleak), beheko hiriarekin lotzen zen.
Gaur egun, erromatar zubiarekin lotzen da.

## Ikus, gainera

* Donibane Garaziko harresiak

## Kanpo estekak

Autoritate kontrola
Wikimedia proiektuak
Datuak: Q107509435
Datuak: Q107509435
iea Donibane Garaziko harresiakDonibane Garaziko harresiakAteakJondoni Jakobe atea • Frantziako atea • Elizako atea • Andredena Mariaren atea • Espainiako ateaKaleakZitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrika • Floquet enparantzaZubiakErromatar zubia • Zubi berriaBarnealdeanMendiguren gaztelua / Donibaneko zitadela • Zubiburuko eliza :
# Andredena Mariaren eliza (Azkaine)

Andredena Mariaren eliza edo Andre Mariaren Jasokundearen eliza Lapurdiko Azkaine udalerriko eliza da. Herriguneko bidegurutzean dago, Azkaineko pilotalekuaren alboan. Eraikinaren atzealdean, hilerria dago.

## Iruditegia

* Elizaren irudia.
* Barnealdea.
* Andredena Mariaren irudia.
* Ataria.

## Erreferentziak

* ↑ Larrungo Izpiritu Saindua Parrokia izenak

## Kanpo estekak

* Datuak: Q12260205
* Multimedia: Église Notre-Dame-de-l'Assomption d'Ascain / Q12260205
# Aliou Mahamidou

Aliou Mahamidou (Tahoua, 1947ko ekainaren 7a – Niamei, 1996ko urtarrilaren 13a) nigertar negozio-gizon eta politikaria izan zen. Nigerreko lehen ministroa izan zen 1990eko martxoaren 2tik 1991ko urriaren 27ra.
Garapen Gizarterako Mugimendu Nazionala alderdiko kide izan zen. Herrialdeko lehen ministroa izan zen 1990etik 1991ra Ali Saibouren lehendakaritzan. Niamein hil zen 48 urte zituela.
# Alipendi Kirol Kluba

Alipendi Kirol Kluba Araiako futbol taldea da. 1926an sortu zen.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 0
* Emaitzarik onena: 20. (Hirugarren Maila, IV. Multzo 88-89 eta 98-99 denboraldiak)

## Kanpo estekak

* Datuak: Q65216190
# Alipio Larrauri

Alipio Larrauri Landaluze (1893, Bizkaia - ????) euskal herritar politikari abertzale eta jeltzale bat izan zen. 1906-1908 bitartean Bizkai Buru Batzarreko lehendakaria izen zen, baita 1923-1928 artean Aberri (EAJ) eszisiokoa ere.
# Alique

Alique Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 643 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q302886
* Multimedia: Alique / Q302886